ครับผมเป็นก้อนใต้ค้างเป็นมาประมาร7-8เดือนแล้วครับไม่เจ็บไม่น้ำหนักลดไม่มีไข้กินอาหารได้ตามปรกกระติผมอยากรู้ครับเป็นอะไรไหมครับแล้วจะหายได้ไหมมกังวนมานานแล้วครับกลัวมากก้อนไม่ถึง1เซนติเมรตนะครับ
สวัสดีค่ะ ก้อนบริเวณใต้คาง อาจเป็น1. ต่อมน้ำเหลืองโตจะคลำได้ค่อนข้างแข็ง อาจกดเจ็บได้ มักเกิดจากการติดเชื้อบริเวณใกล้เคียงเช่น มีฟันผุ มีฝีที่รากฟัน คอหอยหรือทอนซิลอักเสบ หูชั้นนอกอักเสบติดเชื้อไวรัส EBV ที่ทำให้เกิดโมโนนิวคลีโอสิสเป็นต้น แต่หากเป็นมานาน 7-8 เดือนแล้วก็ไม่น่าใช่2. วัณโรคต่อมน้ำเหลือง แต่จะมีไข้ เบื่ออาหาร น้ำหนักลด อ่อนเพลียร่วมด้วย ดังนั้นจึงไม่น่าใช่สาเหตุ3.ก้อนซีสต์หรือก้อนถุงน้ำ ลักษณะของก้อนเวลาคลำจะนิ่ม ขยับได้เล็กน้อยกดไม่เจ็บ ไม่ปวด4. เป็นก้อนเนื้องอกธรรมดาของชั้นเนื้อเยื่อใต้ผิวหนัง เช่นก้อนไขมัน จะคลำได้แข็งกว่าซีสต์เช่นกัน ขยับได้เล็กน้อย กดไม่เจ็บ ไม่ปวด5. เป็นโรคของต่อมน้ำลายที่อยู่ใต้คาง เช่น ต่อมน้ำลายอักเสบเรื้อรัง นิ่วในต่อมน้ำลาย เนื้องอกต่อมน้ำลาย รวมถึงมะเร็งต่อมน้ำลาย6. ก้อนของต่อมไทรอยด์ อาจเป็นก้อนเนื้องอกธรรมดาหรือก้อนมะเร็ง ก้อนจะขยับได้ตามการกลืน7. มะเร็งต่อมน้ำเหลือง ก้อนมักโตเร็ว มักมีไข้ เบื่ออาหาร อ่อนเพลีย ซีดร่วมด้วย ดังนั้นสาเหตุนี้จึงไม่น่าใช่ดังนั้นหากเป็นมานาน 7-8 เดือนโดยที่ไม่โตขึ้น และไม่มีอาการอื่นๆ อีก ก็น่าจะเป็นก้อนซีสต์หรือก้อนเนื้องอกธรรมดาค่ะ หากต้องการการวินิจฉัยที่แน่นอน แนะนำควรไปพบแพทย์เพื่อตรวจคลำดูค่ะ